techiaith/cofnodycynulliad_en-cy huggingface dataset:
English: I would like a statement about the new street layouts being introduced across Wales to support social distancing and rightly revitalising our town centres and helping us to socialise once again. But many of those layouts will present challenges to people with sight loss and they should, in my opinion, be equality impact assessed to ensure that they don't exclude the most vulnerable of people. The Royal National Institute of Blind People has proposed a coronavirus code of courtesy, and that, indeed, would help us all to develop mutual respect, to share spaces safely in what will now become the new normal. They and other charities are calling for the Welsh Government to raise public awareness of the challenge that social distancing will pose for disabled people. I want to also, at the same time, thank all those people in local authority areas who've worked so hard to reorganise the streets in, very often, their own time, and the charities that have been involved in giving that advice. But what's imperative here is that the Government gives a clear statement about the respect agenda for all.
Welsh: Hoffwn gael datganiad am y cynlluniau newydd ar gyfer strydoedd sy'n cael eu cyflwyno ledled Cymru i gefnogi ymbellhau cymdeithasol ac, yn briodol, i adfywio canol trefi a'n helpu ni i gymdeithasu unwaith eto. Ond bydd llawer o'r cynlluniau hyn yn cyflwyno heriau i bobl sydd wedi colli eu golwg, a dylid, yn fy marn i, asesu'r cynlluniau hyn o ran effaith ar gydraddoldeb i sicrhau nad ydynt yn eithrio'r bobl sydd fwyaf agored i niwed. Mae Sefydliad Cenedlaethol Brenhinol y Deillion wedi cynnig cod cwrteisi coronafeirws, a byddai hwnnw, yn wir, yn ein helpu ni i gyd i ddatblygu parch y naill at y llall, i rannu gofod yn ddiogel yn y normal newydd. Maen nhw ac elusennau eraill yn galw ar Lywodraeth Cymru i godi ymwybyddiaeth y cyhoedd o'r her y bydd ymbellhau cymdeithasol yn ei hachosi i bobl anabl. Hoffwn ddiolch hefyd, ar yr un pryd, i'r holl bobl hynny yn yr ardaloedd awdurdodau lleol sydd wedi gweithio mor galed i ad-drefnu'r strydoedd yn eu hamser eu hunain, yn aml iawn, a'r elusennau a fu'n ymwneud â rhoi'r cyngor hwnnw. Ond yr hyn sy'n hanfodol yma yw bod y Llywodraeth yn rhoi datganiad clir am yr agenda parch i bawb.
English: I thank Joyce Watson for raising that and I agree completely with everything that she has said. The RNIB work, for example, is really important in terms of ensuring that, when we consider how we refocus the public realm, we do so in a way that is inclusive and doesn't cause unnecessary and additional trouble for people who are disabled, whether it be through visual impairment or other ways in which people become disabled, by the society that is around them. I think it really reminds us, doesn't it, of the importance of the social model of disability and the importance of adapting our society to ensure that everybody can play their part and do so in an inclusive way. I know that the Deputy Minister and Chief Whip has taken a particular interest in this in terms of the advice that she is receiving and seeking from the equality sector, which can help ensure that, when we do adapt to the new normal, it's a new normal that is inclusive.
Welsh: Rwy'n diolch i Joyce Watson am godi hynny ac rwy'n cytuno'n llwyr â phopeth a ddywedodd. Mae gwaith yr RNIB, er enghraifft, yn bwysig iawn, pan fyddwn ni'n ystyried sut yr ydym yn ad-drefnu'r amgylchedd i'r cyhoedd, i wneud yn siŵr ein bod ni'n gwneud hynny mewn modd cynhwysol a heb achosi trafferthion diangen ac ychwanegol i bobl sy'n anabl, boed hynny oherwydd nam ar y golwg neu fathau eraill o anableddau, gan y gymdeithas sydd o'u cwmpas nhw. Yn fy marn i, mae hyn yn ein hatgoffa ni am bwysigrwydd y model cymdeithasol o anabledd a phwysigrwydd addasu ein cymdeithas i sicrhau bod pawb yn gallu chwarae eu rhan a gwneud hynny mewn ffordd sy'n gynhwysol. Fe wn i fod y Dirprwy Weinidog a'r Prif Chwip wedi cymryd diddordeb arbennig yn hyn o ran y cyngor y mae'n ei gael ac yn ei geisio gan y sector cydraddoldeb, a all helpu i sicrhau, pan fyddwn yn addasu i'r normal newydd, ei fod yn normal newydd sy'n gynhwysol.
English: Yes, of course. We've accepted the first round of recommendations from the South East Wales Transport Commission and we're now undertaking the relevant statutory procedures to implement them. We also look forward to receiving further recommendations from the commission this year.
Welsh: Gwnaf, wrth gwrs. Rydym wedi derbyn y rownd gyntaf o argymhellion gan Gomisiwn Trafnidiaeth De-ddwyrain Cymru ac rydym nawr yn ymgymryd â'r gweithdrefnau statudol perthnasol i'w gweithredu. Edrychwn ymlaen at dderbyn argymhellion pellach hefyd gan y Comisiwn eleni.
English: I thank the Minister for his answer. I'm sure that the residents of Newport will be pleased to see further progress in this area, and a proposal that will alleviate the congestion in the area while at the same time respecting the Senedd's commitment to reducing our carbon output. Now, Minister, last week, Boris Johnson said that his UK Government intends to allow a bypass to be built over the Gwent levels. The decision about the bypass is a devolved matter and the Welsh Government, as you will know, took the decision last year that it would not be built on cost and environment grounds, following years of debate in this Senedd Chamber. It's perfectly clear to me that the UK Government would not be able to change this decision without introducing legislation in Westminster, overturning the relevant sections of the Government of Wales Act 2006. Could you tell me, Minister, what is the Welsh Government's analysis of the Prime Minister's threat? Do you think that he is serious about dismantling devolution, or is it your view that he was simply speaking off the cuff, displaying his famed ignorance one again? And can you give me an assurance that, were the UK Government to attempt to do this, the Welsh Government would be ready and willing to take the UK Government to the Supreme Court to prevent them from overturning Welsh democracy through diktat?
Welsh: Rwy'n diolch i'r Gweinidog am ei ateb. Rwy'n siŵr y bydd trigolion Casnewydd yn falch o weld y cynnydd pellach yn y maes hwn, a'r cynnig ar gyfer lliniaru'r tagfeydd yn yr ardal gan barchu ymrwymiad y Senedd i leihau ein hallbwn carbon ar yr un pryd. Nawr, Gweinidog, yr wythnos diwethaf, fe ddywedodd Boris Johnson fod ei Lywodraeth ef yn y DU yn bwriadu caniatáu adeiladu ffordd osgoi dros wastadeddau Gwent. Mater a ddatganolwyd yw'r penderfyniad ynglŷn â'r ffordd osgoi, ac fel y gwyddoch chi, gwnaeth Llywodraeth Cymru y penderfyniad y llynedd na fyddai'n cael ei hadeiladu oherwydd y gost a'r effaith ar yr amgylchedd, yn dilyn blynyddoedd o drafod yn Siambr y Senedd hon. Mae'n gwbl amlwg i mi na fyddai Llywodraeth y DU yn gallu newid y penderfyniad hwn heb gyflwyno deddfwriaeth yn San Steffan, gan wyrdroi'r adrannau perthnasol o Ddeddf Llywodraeth Cymru 2006. A wnewch chi ddweud wrthyf i, Gweinidog, beth yw dadansoddiad Llywodraeth Cymru o fygythiad y Prif Weinidog? A ydych chi o'r farn ei fod o ddifrif ynglŷn â datgymalu datganoli, neu a ydych chi'n credu ei fod yn siarad yn fyrbwyll, gan amlygu ei anwybodaeth enwog unwaith yn rhagor? Ac a wnewch chi roi sicrwydd i mi, pe byddai Llywodraeth y DU yn ceisio gwneud hyn, y byddai Llywodraeth Cymru yn barod ac yn eiddgar i fynd â Llywodraeth y DU i'r Goruchaf Lys i'w hatal rhag gwyrdroi democratiaeth Cymru drwy ddictad?
English: Well, I can assure the Member of the latter and I feel that it was nothing more than a political stunt. If the Prime Minister really does have £2 billion to spend on Welsh infrastructure, then he's welcome to do so and to do so swiftly; spending that money on rail infrastructure in the south, in mid Wales and in north Wales, making sure that we see electrified main lines, making sure that we see enhanced rail services to places like Ebbw Vale and Maesteg, and making sure that we see an improvement on the Wrexham to Bidston line. If he has £2 billion to spend in Wales, he can send it here to Cardiff Bay and we will spend it across the whole of Wales.
Welsh: Wel, fe allaf i sicrhau'r Aelod o'r olaf ac rwy'n teimlo nad oedd hyn yn ddim mwy na gorchest wleidyddol. Os oes gan y Prif Weinidog £2 biliwn i'w wario ar seilwaith Cymru, yna mae croeso iddo wneud hynny a gwneud hynny ar fyrder; gan wario'r arian hwnnw ar seilwaith rheilffyrdd yn y De, yn y Canolbarth ac yn y Gogledd, a gwneud yn siŵr ein bod ni'n gweld trydaneiddio'r prif reilffyrdd, a sicrhau ein bod ni'n gweld gwasanaethau gwell ar y rheilffyrdd i leoedd fel Glynebwy a Maesteg, a sicrhau ein bod ni'n gweld gwelliant ar y rheilffordd o Wrecsam i Bidston. Os oes ganddo £2 biliwn i'w wario yng Nghymru, gall ei anfon yma i Fae Caerdydd ac fe wnawn ninnau ei wario ledled Cymru.
English: Transport Minister, can you hear me?
Welsh: Gweinidog Trafnidiaeth, a ydych chi'n fy nghlywed i?
English: Carry on. We can hear you.
Welsh: Ymlaen â chi. Rydym ni'n eich clywed chi.
English: Okay, good. Thank you. Sorry, Llywydd. Transport Minister, I agreed with Paul Davies earlier that Welsh businesses of all sizes, now more than ever post lockdown, need all the support that they can get from this Welsh Government. I strongly believe that decent transport infrastructure is key to revive an economy. Therefore, to revive our economy in south Wales, do you not agree that unclogging the main artery into south Wales and delivering on an M4 relief road would provide the much needed lifeblood to our Welsh businesses and tourism that it so desperately needs? Our British Prime Minister did recognise the real need for the relief road. Your Welsh Labour MP for Newport West recognises the need for it. It was in your own Labour manifesto to deliver it. Our UK Prime Minister's even offered financial assistance to you to build it as it's been that necessary for our economy. Yes, it's a devolved decision, but isn't it time that maybe, just maybe, you actually deliver on your very own manifesto commitment that will encourage businesses to invest here, this side of the border, and would finally open up south Wales for business?
Welsh: Iawn, reit dda. Diolch. Mae'n ddrwg gennyf, Llywydd. Gweinidog Trafnidiaeth, roeddwn i'n cytuno â Paul Davies yn gynharach fod angen i fusnesau Cymru o bob maint, yn fwy nag erioed o'r blaen wedi'r cyfnod cloi, gael yr holl gymorth y gallan nhw ei gael gan Lywodraeth Cymru. Rwy'n credu'n gryf bod seilwaith trafnidiaeth addas yn allweddol i adfywio unrhyw economi. Felly, i adfywio ein heconomi ni yn y De, a ydych chi'n cytuno y byddai dadflocio'r brif ffordd i mewn i'r De a chyflawni o ran ffordd liniaru'r M4 yn rhoi'r chwistrelliad o fywyd cwbl angenrheidiol i'n busnesau ni a'n twristiaeth ni yng Nghymru lle mae angen dirfawr amdano? Roedd Prif Weinidog Prydain yn cydnabod bod gwir angen cael y ffordd liniaru. Mae eich Aelod Seneddol Llafur Cymru dros Orllewin Casnewydd yn cydnabod yr angen hwnnw. Roedd cyflawni hyn yn eich maniffesto Llafur chi eich hun. Mae Prif Weinidog y DU hyd yn oed yn cynnig cymorth ariannol i'w hadeiladu gan ei bod mor angenrheidiol i'n heconomi ni. Ie, penderfyniad datganoledig yw hwn, ond onid yw'n hen bryd, efallai, ichi gyflawni eich ymrwymiad maniffesto chi eich hun a fyddai'n annog busnesau i fuddsoddi yma, ar yr ochr hon i'r ffin, ac a fyddai o'r diwedd yn agor y De ar gyfer busnesau?
English: Well, can I thank Laura Anne Jones for her question and welcome her to the Senedd? It's a pleasure to see her and to accept her first question regarding transport. I can assure the Member that we are awaiting the cheque from the Prime Minister - that £2 billion. When we receive it, we will spend it on transport infrastructure, making good the historic underinvestment, in particular on rail infrastructure, which is the direct responsibility of the Prime Minister, and I would invite the Prime Minister to, in a very humble way, accept that historic underfunding of rail infrastructure. Now, in terms of the M4, I don't think a single Member in this Chamber would disagree with what you said about the need to ensure that congestion is addressed, and that's why we are taking forward the initial recommendations of the commission. I'd like to place on record, Llywydd, my thanks to Lord Burns for leading this important piece of work. Work is beginning, in the autumn, on the average speed control mechanisms along the M4 between junctions 24 and 28. Work has already begun on the recommendation that concerns additional lane guidance, and we have already recruited the additional traffic officers. Their new vehicles will be delivered in August.
Welsh: Wel, a gaf i ddiolch i Laura Anne Jones am ei chwestiwn a'i chroesawu hi i'r Senedd? Mae'n bleser ei gweld a derbyn ei chwestiwn cyntaf ynglŷn â thrafnidiaeth. Fe allaf i sicrhau'r Aelod ein bod ni'n aros am y siec gan y Prif Weinidog - y £2 biliwn yna. Pan fyddwn ni'n cael y siec honno, fe fyddwn ni'n gwario'r arian ar seilwaith trafnidiaeth, gan wneud yn iawn am y tanfuddsoddi hanesyddol, yn enwedig ar seilwaith y rheilffyrdd, sy'n gyfrifoldeb uniongyrchol ar y Prif Weinidog, ac fe fyddwn yn gwahodd y Prif Weinidog i dderbyn, mewn ffordd ostyngedig iawn, y tangyllido hanesyddol a fu ar y seilwaith rheilffyrdd. Nawr, o ran yr M4, nid wyf yn credu y byddai unrhyw un o Aelodau'r Siambr hon yn anghytuno â'r hyn a ddywedwyd gennych am yr angen i ymdrin â thagfeydd, a dyna pam ein bod ni'n bwrw ymlaen ag argymhellion cychwynnol y comisiwn. Fe hoffwn gofnodi, Llywydd, fy mod i'n diolch i Arglwydd Burns am arwain y darn pwysig hwn o waith. Bydd gwaith yn dechrau, yn yr hydref, ar y mecanweithiau rheoli cyflymder cyfartalog ar hyd yr M4 rhwng cyffyrdd 24 a 28. Mae gwaith eisoes wedi dechrau ar yr argymhelliad sy'n ymwneud â chanllawiau ar lonydd ychwanegol, ac rydym eisoes wedi recriwtio'r swyddogion traffig ychwanegol. Fe fyddan nhw'n cael eu cerbydau newydd nhw ym mis Awst.
English: While many people across Wales and Westminster have their view on the Brynglas tunnels, it's my constituents who live with the pollution and congestion. Local traffic is not the main cause of this, but it's the people of Newport who are the ones who bear the brunt. Can the Minister ensure that when the south-east Wales transport commission produces its much-anticipated final report later this year, the Welsh Government will act on the findings to resolve this long-standing issue once and for all?
Welsh: Er bod gan lawer o bobl ledled Cymru a San Steffan eu barn nhw am dwneli Bryn-glas, fy etholwyr i sy'n byw gyda'r llygredd a'r tagfeydd. Nid traffig lleol yw prif achos y rhain, ond pobl Casnewydd yw'r rhai sy'n dioddef fwyaf. A wnaiff y Gweinidog roi sicrwydd, pan fydd comisiwn trafnidiaeth y De-ddwyrain yn cynhyrchu ei adroddiad terfynol hir ddisgwyliedig yn ddiweddarach eleni, y bydd Llywodraeth Cymru yn gweithredu ar y canfyddiadau i ddatrys y mater hirsefydlog hwn unwaith ac am byth?
English: Can I thank Jayne Bryant for her question? First of all, in terms of air quality, it's a fact that air pollution is the largest environmental threat to public health in Newport and, indeed, beyond, and we'll be publishing our clean air plan for Wales very soon. The south-east Wales transport commission will be publishing their next report tomorrow, and I'm looking forward to reading that report, and we're also eagerly awaiting the final report later this year. I can assure the Member that we look forward to acting on appropriate recommendations that are contained within that report to alleviate congestion in and around Newport.
Welsh: A gaf i ddiolch i Jayne Bryant am ei chwestiwn hi? Yn gyntaf oll, o ran ansawdd aer, mae'n ffaith mai llygredd aer yw'r bygythiad amgylcheddol mwyaf i iechyd y cyhoedd yng Nghasnewydd ac, yn wir, y tu hwnt i Gasnewydd, ac fe fyddwn ni'n cyhoeddi ein cynllun ni ar gyfer aer glân i Gymru yn fuan iawn. Fe fydd comisiwn trafnidiaeth de-ddwyrain Cymru yn cyhoeddi ei adroddiad nesaf yfory, ac rwy'n edrych ymlaen at ddarllen yr adroddiad hwn, ac rydym ni'n aros yn eiddgar hefyd am yr adroddiad terfynol yn ddiweddarach eleni. Fe allaf i sicrhau'r Aelod ein bod ni'n edrych ymlaen at weithredu ar argymhellion priodol yn yr adroddiad hwnnw i liniaru tagfeydd yng Nghasnewydd a'r cyffiniau.
English: Well, can I thank Suzy Davies for her question and say that apprenticeship providers have been supported throughout the March to July period on the basis of average payments? Providers have developed, I'm pleased to say, online learning modules to ensure apprentices are able to continue to progress through their learning. We've also worked with learning providers and stakeholders to develop a published COVID-19 resilience plan for the post-16 sector.
Welsh: Wel, a gaf i ddiolch i Suzy Davies am ei chwestiwn hi a dweud bod darparwyr prentisiaethau wedi cael cymorth drwy gydol y cyfnod rhwng mis Mawrth a mis Gorffennaf ar sail taliadau cyfartalog? Rwy'n falch o ddweud bod darparwyr wedi datblygu modiwlau dysgu ar-lein i sicrhau y gall prentisiaid barhau i ddatblygu gyda'u dysgu. Rydym hefyd wedi gweithio gyda darparwyr dysgu a rhanddeiliaid i ddatblygu cynllun cadernid COVID-19 wedi'i gyhoeddi ar gyfer y sector ôl-16.
English: Thank you for that answer. I notice you didn't mention new apprentices particularly, because they are going to be necessary to help the economy of Wales recover. But, as you say, we need to keep in mind our existing apprentices. I don't know what the position is in Wales at the moment. Are we looking at half our construction apprentices being furloughed, for example, as they are in England? How is the Welsh Government ensuring that existing apprentices are able to complete their apprenticeships rather than face redundancy? Perhaps some detail on that would be great. And how are they helping employers retain that talent on completion? Specifically, what are you doing to make sure that apprenticeships aren't going to be more inflexible than they currently are?
Welsh: Diolch i chi am yr ateb yna. Rwy'n nodi na wnaethoch chi sôn yn benodol am brentisiaid newydd, oherwydd fe fydd angen y rheini i adfer economi Cymru. Ond, fel y dywedwch, mae angen inni gadw ein prentisiaid presennol mewn cof. Nid wyf i'n gwybod beth yw'r sefyllfa yng Nghymru ar hyn o bryd. A ydym ni'n ystyried ffyrlo i hanner ein prentisiaid adeiladu ni, fel y maen nhw'n gwneud yn Lloegr? Sut mae Llywodraeth Cymru yn sicrhau bod prentisiaid presennol yn gallu cwblhau eu prentisiaethau nhw yn hytrach na'u bod yn wynebu diswyddiad? Byddai rhywfaint o fanylion o bosib am hynny'n wych. A sut maen nhw'n helpu cyflogwyr i gadw'r sgiliau hynny ar ôl gorffen y brentisiaeth? Yn benodol, beth ydych chi'n ei wneud i sicrhau na fydd prentisiaethau'n mynd yn fwy anhyblyg nag y maen nhw ar hyn o bryd?
English: Well, we're doing all we can to ensure that apprentices continue through their frameworks, even in these incredibly difficult times, and, if I can use one example, I'd point to Airbus, where we've been able to ensure that the apprenticeship scheme continues as planned, although, of course, start dates have been staggered due to reduced class sizes. But, we're also looking at a funding package to extend the training of year 3. Now, in terms of redundant apprentices, providers should use their best endeavours to ensure that they find alternative employment for apprentices who are made redundant. We'll be monitoring, as you can imagine, and analysing data regarding apprenticeship redundancies, and we will consider any interventions and support that are required. The Member will be aware that I announced an additional £40 million from the economic resilience fund to help support people in terms of training, employability, and, of course, we'll be looking to that fund to support redundant apprentices in finding new opportunities to complete their training. I can assure the Member that we remain on target to create 100,000 all-age, high-quality apprenticeships during this Assembly term, and that is a pledge that we are proud to be able to commit to.
Welsh: Wel, rydym yn gwneud popeth o fewn ein gallu i sicrhau bod prentisiaid yn parhau drwy gydol eu fframweithiau nhw, hyd yn oed yn y cyfnod anodd hwn. Os caf ddefnyddio un enghraifft, cyfeiriaf at Airbus, lle rydym wedi llwyddo i sicrhau bod y cynllun prentisiaeth yn parhau fel y'i cynlluniwyd, er bod y dyddiadau cychwyn yn digwydd fesul cam, wrth gwrs, oherwydd dosbarthiadau llai o faint. Ond, rydym yn edrych hefyd ar becyn ariannu i ymestyn yr hyfforddiant ym mlwyddyn 3. Nawr, o ran prentisiaid a gafodd eu diswyddo, fe ddylai darparwyr wneud eu gorau glas i sicrhau eu bod nhw'n dod o hyd i waith arall i brentisiaid sy'n colli eu swyddi. Fe fyddwn ni'n monitro ac, fel y gallwch ddychmygu, yn dadansoddi data ynglŷn â diswyddiadau prentisiaethau, ac fe fyddwn ni'n ystyried unrhyw ymyriadau a chymorth sy'n angenrheidiol. Fe fydd yr Aelod yn ymwybodol fy mod i wedi cyhoeddi £40 miliwn ychwanegol o'r gronfa cadernid economaidd i helpu i gefnogi pobl o ran hyfforddiant, cyflogadwyedd, ac wrth gwrs, fe fyddwn ni'n edrych ar y gronfa honno i gefnogi prentisiaid segur i ddod o hyd i gyfleoedd newydd i gwblhau eu hyfforddiant. Fe allaf i sicrhau'r Aelod ein bod ni'n dal i fod ar y trywydd iawn i greu 100,000 o brentisiaethau o safon uchel ar gyfer pob oedran, yn ystod y tymor Seneddol hwn, ac mae honno'n addewid yr ydym ni'n falch o allu ymrwymo iddi.
English: Minister, can I thank you personally for your involvement and this Welsh Labour Government's involvement, because you've both been big supporters of the apprenticeship scheme? I know from experience how valued they are. You're right - it is now more important than ever before that we continue to support companies within north-east Wales to continue to provide apprenticeships and further training opportunities to keep as many skills in our region as possible. What financial support can you offer to make this happen?
Welsh: Gweinidog, a gaf i ddiolch i chi'n bersonol am eich cyfraniad chi a chyfraniad Llywodraeth Lafur Cymru, oherwydd mae'r ddeubeth wedi cefnogi'r cynllun prentisiaeth yn fawr iawn? Fe wn i o brofiad pa mor werthfawr ydyn nhw. Rydych chi'n iawn - mae'n bwysicach nag erioed ein bod ni'n parhau i gefnogi cwmnïau yn y Gogledd-ddwyrain i barhau i ddarparu prentisiaethau a chyfleoedd hyfforddi pellach er mwyn cadw cymaint o sgiliau yn ein rhanbarth ni ag sy'n bosib. Pa gymorth ariannol yr ydych yn ei gynnig i wireddu hyn?
English: Can I thank Jack Sargeant for his question and restate my commitment to the apprenticeship programme? I'm pleased to say that we have one of the highest success rates anywhere in Europe concerning our apprenticeship provision in terms of apprentices going on to secure sustainable employment. That demonstrates the value of our system. We have not watered down or devalued the apprenticeship programme in Wales. Now, obviously, there will be many pressures on budgets as restrictions are lifted due to the Welsh Government's action in combating COVID-19, but we'll focus our apprenticeship investment in those areas of the economy that will best support the recovery. Officials are currently considering further measures to aid recovery and to support apprentices.
Welsh: A gaf i ddiolch i Jack Sargeant am ei gwestiwn a datgan unwaith eto fy ymrwymiad i i'r rhaglen brentisiaethau? Rwy'n falch o ddweud bod gennym un o'r cyfraddau llwyddiant uchaf yn Ewrop o ran ein darpariaeth ni o brentisiaethau, hynny yw, prentisiaid sy'n mynd ymlaen i ennill gwaith sy'n gynaliadwy. Mae hynny'n dangos gwerth ein system ni. Nid ydym wedi glastwreiddio na dibrisio'r rhaglen brentisiaeth yng Nghymru. Nawr, yn amlwg, fe fydd yna lawer o bwysau ar gyllidebau wrth i gyfyngiadau gael eu llacio oherwydd camau gweithredu Llywodraeth Cymru wrth frwydro yn erbyn COVID-19, ond fe fyddwn ni'n canolbwyntio ein buddsoddiad ni ar brentisiaethau yn y meysydd hynny o'r economi a fydd yn cefnogi'r adferiad yn y ffordd orau bosib. Mae swyddogion yn ystyried mesurau pellach ar hyn o bryd i gynorthwyo'r adferiad a chefnogi prentisiaid.